Държавен вестник, бр. 31, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й 31
10. бистрене с един или повече от следните
материали, годни за енологична употреба:
а) желатин за хранителни цели;
б) рибен клей;
в) казеин и калиев казеинат;
г) яйчен и/или млечен албумин;
д) бентонит;
е) силициев диоксид под формата на гел или
на колоиден разтвор;
ж) каолин;
з) танин;
и) пектолитични ензими;
к) ензимни препарати от бетаглюконаза,
разрешени от министъра на здравеопазването;
11. употреба на сорбинова киселина или на
калиев сорбат;
12. употреба на винена киселина за повиша-
ване на киселинното съдържание до 1,5 грама
на литър;
13. намаляване на киселинното съдържание
до 1 грам на литър, изразено като винена кисе-
лина, чрез използване на една или повече от
следните субстанции:
а) неутрален калиев тартарат;
б) калиев бикарбонат;
в) калциев карбонат, съдържащ евентуално
малки количества двойна калциева сол на L(+)
винена киселина и L(—) ябълчена киселина;
14. използване на препарати от дрождови
обвивки до 40 грама на хектолитър;
15. употреба на поливинил-полипиролидон
до 80 грама на хектолитър;
16. употреба на винена суспенсия от млечно-
кисели бактерии.
Чл. 4. (1) Повишаване на естественото обем-
но алкохолно съдържание може да се извърши
чрез следните манипулации:
1. на прясното грозде, частично ферменти-
ралата гроздова мъст или на младото вино в
процес на ферментация—чрез добавка на заха-
роза, на концентрирана гроздова мъст или на
ректифицирана концентрирана гроздова мъст;
2. на гроздовата мъст—чрез добавка на заха-
роза или на концентрирана гроздова мъст, или
на ректифицирана концентрирана гроздова
мъст, или чрез частична концентрация, вклю-
чително чрез обратна осмоза;
3. на виното, годно за производство на тра-
пезно вино, или на трапезното вино—чрез час-
тична концентрация със студ.
(2) Прилагането на манипулация по ал. 1
изключва използването на друга от посочените
манипулации.
(3) Добавянето на захароза съгласно ал. 1,
букви “а” и “б” може да се извърши само в слу-
чай на пълната є ферментация.
(4) Добавянето на концентрирана гроздо-
ва мъст и на ректифицирана концентрирана
гроздова мъст може да увеличи първоначал-
ния обем на смачканото прясно грозде, гроз-
довата мъст, частично ферментиралата гроз-
дова мъст или на младото вино в процес на
ферментация до 6,5 на сто.
(5) Чрез концентрация не може да се намали
повече от 20 на сто първоначалният обем или
да се увеличи с повече от два обемни процента
естественото алкохолно съдържание на гроз-
довата мъст, на виното, годно за производство
на трапезно вино, или на трапезното вино, ко-
ито са били обект на тази манипулация.
(6) Манипулациите по ал. 2, 3 и 4 не трябва да
доведат до увеличаване на повече от 12,5 на сто
общото обемно алкохолно съдържание на пряс-
ното грозде, гроздовата мъст, частично фермен-
тиралата гроздова мъст, младото вино в процес
на ферментация, виното, годно за производство-
то на трапезно вино, или на трапезното вино,
които са били обект на тези манипулации.
(7) Вино, годно за производство на трапезно
вино, и трапезно вино не могат да бъдат кон-
центрирани, ако продуктите, от които са полу-
чени, са били обект на манипулациите по ал. 1,
буква “а” или “б”.
Чл. 5. (1) При производството на оцет са
разрешени следните енологични практики и
обработки:
1. аерация или добавяне на кислород;
2. центрофугиране и филтриране със или без
спомагателен инертен материал, при условие
че не преминава в обработения продукт;
3. употреба на оцетно-кисели бактерии;
4. подпомагане развитието на бактериите
чрез добавка на:
а) диамониев фосфат или амониев сулфат до
0,3 грама на литър;
б) амониев сулфит или амониев бисулфит до
0,2 грама на литър; тези добавки могат да бъдат
използвани съвместно в общо количество до
0,3 грама на литър;
в) тиамин дихлорхидрат до 0,6 милиграма на
литър, изразено като тиамин;
5. употреба на серен диоксид, калиев бисул-
фит или калиев метабисулфит;
6. бистрене с един или повече от следните
материали, годни за енологична употреба:
а) желатин за хранителни цели;
б) казеин и калиев казеинат;
в) яйчен и/или млечен албумин;
г) бентонит;
д) силициев диоксид под формата на гел или
на колоиден разтвор;
е) каолин;
ж) танин;
з) пектолитични ензими;
и) ензимни препарати от бетаглюконаза,
разрешени от министъра на здравеопазването;
7. имобилизирани оцетно-кисели бактерии
върху носител, разрешен от Министерството на
здравеопазването;
8. обработка с активен въглен.
(2) При производството на оцет не се разреша-
ва употребата на синтетична оцетна киселина.
Чл. 6. При обработката на гроздовата мъст,
предназначена за производство на ректифицира-
на концентрирана гроздова мъст, са разрешени
следните енологични практики и обработки: